Torino sai napi, Mainz kindla voidu
Itaalia kõrgliigas teenis väärtuslikud võidupunktid Torino ja Saksamaa kõrgliigas Mainz. Torino alistas kodus Genoa 3:2 ja Mainz kodus Augsburgi 4:1.
Meistrite liiga uus hooaeg on alanud ja kuninglikku eurosarja pole veel võitnud tänavu suvel Lionel Messi endale hankinud Pariisi Saint-Germain, kes on kolme vooru järel kogunud seitse punkti. PSG ajaloo esimese Meistrite liiga võidu koefitsient on 7.00. Esimest trofeed jahib ka Manchester City, kelle võitu hinnatakse koefitsiendiga 4.00. Cityl on samas alagrupis kogutud kuus silma.
Mattia Destro lõi Itaalia kõrgliigas oma viienda värava nelja mängu jooksul, aga ei suutnud Genoad väljalangemistsoonist ülespoole tõsta.
Alates septembrikuust on Destro löönud kuus väravat ehk rohkem kui keegi teine Serie A-s. Tema reede õhtul löödud tabamus vähendas Genoa kaotusseisu Torino vastu 1:2-le. Lõpuks kaotas Genoa 2:3 ning jätkab eelviimasel ehk 19. positsioonil. Torino tõusis hetkel kümnendaks.
Mainz tegi oma kalendriaasta resultatiivseima mängu, alistades Saksamaa kõrgliigas koduväljakul Augsburgi 4:1.
Kohtumise suurim kangelane oli Saksamaa U21 koondise ründaja Jonathan Burkardt, kes tähistas oma 50. Bundesliga mängu kahe värava ja ühe resultatiivse sööduga. Augsburg pole Bundesligas pärast veebruarikuud ühtki võõrsilmängu võitnud. Tabelis paikneb Mainz nüüd kuuendal ja Augsburg 16. kohal.